Diari Oficial de la Generalitat Valenciana


Sumari del DOGV 9464, del 07-11-2022 (2022/10168)

ACORD de 28 d'octubre de 2022, del Consell, pel qual es modifica la forma de provisió de determinats llocs de treball de la plantilla del personal al servei de l'Acadèmia Valenciana de la Llengua.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/10457


Data del document
:   28-10-2022

Organisme emissor
:   Presidència de la Generalitat

Tipus de document
:   Acord

Descriptors 

:   * concurs administratiu

ACORD de 28 d'octubre de 2022, del Consell, pel qual es modifica la forma de provisió de determinats llocs de treball de la plantilla del personal al servei de l'Acadèmia Valenciana de la Llengua. [2022/10388]  
D'acord amb els articles 6, 20.3 i 41 de l'Estatut d'Autonomia de la Comunitat Valenciana, l'Acadèmia Valenciana de la Llengua (en avant, AVL) és una de les institucions de caràcter públic que componen la Generalitat. En conseqüència, tal com determina l'article 2 de la Llei 7/1998, de 16 de setembre, de creació de l'Acadèmia Valenciana de la Llengua, la institució disposa de personalitat jurídica pròpia i exerceix les funcions amb autonomia orgànica, funcional i pressupostària. Aquesta llei, en l'article 32, estableix que el personal que haja de prestar serveis en l'AVL es regirà pel règim jurídic aplicable al personal al servei de la Generalitat i preveu, en el 16.2.i), que el Ple de l'AVL té l'atribució de proposar al Consell l'aprovació de la plantilla de personal de la institució. Per Acord de 21 maig de 2021, del Consell, s'aprovà la plantilla del personal al servei de l'Acadèmia Valenciana de la Llengua.  
  
L'article 113 de la Llei 4/2021, de 16 d'abril, de la Funció Pública Valenciana, en la nova redacció efectuada per la Llei 7/2021, de 29 de desembre, preveu que, quan així s'establisca en la plantilla, es podrà predeterminar el procediment de concurs específic com a sistema de provisió, el qual permet la valoració de coneixements, capacitats i aptituds relacionats amb les funcions específiques assignades al lloc de treball convocat. A la vista de les necessitats organitzatives derivades de la naturalesa d'institució estatutària de l'Acadèmia Valenciana de la Llengua, així com les especificitats de determinats llocs de treball de la institució, es considera necessària la determinació, en alguns casos, d'aquesta forma de provisió per a garantir la idoneïtat de les persones aspirants.  
Atés que el 22 de juliol de 2022 el Ple de l'Acadèmia Valenciana de la Llengua acordà proposar la modificació de la forma de provisió de determinats llocs de treball de la plantilla de la institució, de conformitat amb el que disposa l'article 16.2.i de la Llei de creació de l'Acadèmia Valenciana de la Llengua, el Consell, amb la deliberació prèvia, en la reunió del dia 28 d'octubre de 2022,  
  
  
ACORDA  
  
Primer  
Modificar la forma de provisió dels llocs de treball números 8, 9, 12, 13 i 34 de la plantilla del personal al servei de l'Acadèmia Valenciana de la Llengua per la de «concurs específic obert a personal funcionari de la Generalitat» (codi CE), establit en l'article 113 de la Llei 4/2021, de 16 d'abril, de la Funció Pública Valenciana.  
  
  
Segon  
Aquest acord produirà efectes des de l'endemà de la publicació en el Diari Oficial de la Generalitat Valenciana.  
  
València, 28 d'octubre de 2022  
  
La consellera secretària  
AITANA MAS MAS